
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2537 

23 Σεπτεμβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίησις και αντικατάστασις του Κανονισμού λει¬ 
τουργίας της Τεχνικής Υπηρεσίας της Ιερός Μητρο- 

πόλεως Θηβών και Λεβαδείας. 1 

Κανονισμός συστάσεως, λειτουργίας και διαχειρίσεως 
του Εκκλησιαστικού Ιδρύματος υπό την επωνυμίαν: 
«ΕΚΘΕΣΙΣ ΘΡΗΣΚΕΥΤΙΚΟΥ ΒΙΒΛΙΟΥ ΚΑΙ ΕΚΚΛΗΣΙΑ¬ 
ΣΤΙΚΩΝ ΕΙΔΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΣΑΜΟΥ 

ΚΑΙ ΙΚΑΡΙΑΣ». 2 

Κανονισμός συστάσεως, λειτουργίας και διαχειρίσεως 
του Εκκλησιαστικού Ιδρύματος υπό την επωνυμίαν: 
«ΒΑΡΒΕΡΕΙΟΣ ΕΚΚΛΗΣΙΑΣΤΙΚΗ ΣΤΕΓΗ Ο ΚΑΛΟΣ ΣΑ¬ 
ΜΑΡΕΙΤΗΣ», της Ιερός Μητροπόλεως Δημητριάδος 

και Αλμυρού. 3 

Τροποποίησις της υπ’ αριθμ. 410/1995 Πράξεως συστά¬ 
σεως και του Κανονισμού του Εκκλησιαστικού Ιδρύ¬ 
ματος υπό την επωνυμίαν «ΙΔΡΥΜΑ ΑΓΑΠΗΣ -ΟΙ¬ 
ΚΟΣ ΕΥΓΗΡΙΑΣ «Η ΠΑΝΑΓΙΑ ΤΟΥ ΑΚΑΘΙΣΤΟΥ»» της 
Ιερός Μητροπόλεως Ιερισσού, Αγίου Όρους και 


Αρδαμερίου. 4 

ΑΠΟΦΑΣΕΙ Σ 

Αριθμ. 4058/1842/2.9.2014 (1) 


Τροποποίησις και αντικατάστασις του Κανονισμού λει¬ 
τουργίας της Τεχνικής Υπηρεσίας της Ιερός Μητρο¬ 
πόλεως Θηβών και Λεβαδείας. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

- Τας Διατάξεις των άρθρων 29 παρ. 2 και 59 παρ. 2 του 
Ν. 590/1977 «Περί Καταστατικού Χάρτου της Εκκλησίας 
της Ελλάδος», όπως αυτά έχουν τροποποιηθεί. 

- Την ανάγκην οργανώσεως Τεχνικής Υπηρεσίας παρά τη 
Ιερά Μητροπόλει Θηβών και Λεβαδείας, διά την εκτέλεσιν 
των Εκκλησιαστικών Έργων. 

- Την υπ’ αριθμ. Ζ/8/2014 της 23.7.2014 απόφασιν του Μη- 
τροπολιτικού Συμβουλίου της Ιερός Μητροπόλεως Θηβών 
και Λεβαδείας. 

- Την υπ’ αριθμ. πρωτ. 815/29.7.2014 πρότασιν του Σεβα- 
σμιωτάτου Μητροπολίτου Θηβών και Λεβαδείας Γεωργίου. 

- Το γεγονός ότι εκ της παρούσης αποφάσεως δεν προ- 
καλείται δαπάνη, αποφασίζει: 


Τροποποιεί και αντικαθιστά τον Κανονισμόν λειτουργίας 
της Τεχνικής Υπηρεσίας της Ιερός Μητροπόλεως Θηβών 
και Λεβαδείας (ΦΕΚ 1436/Β'/2004) ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΕΧΝΙΚΗΣ ΥΠΗΡΕΣΙΑΣ 

ΤΗΣ ΙΕΡΑΣ ΜΗΤΡΟΠΟΛΕΩΣ ΘΗΒΩΝ ΚΑΙ ΛΕΒΑΔΕΙΑΣ 

Α) Όροι λειτουργίας της Τεχνικής Υπηρεσίας της Ιερός 
Μητροπόλεως Θηβών και Λεβαδείας: 

1. Ως «Αναθέτουσα Αρχή» κατά την έννοιαν των Οδηγιών 
2004/18/ΕΚ και 2004/17/ΕΚ και του ελληνικού δικαίου εναρμο- 
νίσεως προς το κοινοτικόν (Π.Δ. 59/2007,60/2007), ως «Εργο¬ 
δότης - Κύριος του έργου», «Φορεύς κατασκευής» κατά τον 
Ν. 3669/2008, ως «Δημόσιος Φορεύς» κατά τον Ν. 3389/2005 
και τον Ν. 3310/2005, ορίζεται το Μητροπολιτικόν Συμβούλι- 
ον της Ιερός Μητροπόλεως Θηβών και Λεβαδείας. 

2. Ως «Προϊσταμένη Αρχή» κατά την έννοιαν του 
Ν. 3669/2008, ορίζεται επίσης το Μητροπολιτικόν Συμ- 
βούλιον της Ιερός Μητροπόλεως Θηβών και Λεβαδείας. 

3. Ως «Διευθύνουσα Υπηρεσία» κατά την έννοιαν του 
Ν. 3669/2008 και του Ν. 3316/2005, ορίζεται η Τεχνική Υπη¬ 
ρεσία της Ιερός Μητροπόλεως Θηβών και Λεβαδείας. 

4. Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, τα όποια ασκούν και καθήκοντα Επι- 
βλέποντος Μηχανικού κατ’ ανάθεσιν. Επί πλέον καθήκοντα 
επιβλέποντος μηχανικού δύνανται να ανατεθούν και εις 
έτερα πρόσωπα, ιδιώτας μηχανικούς, οίτινες δύνανται να 
προσληφθούν εκ της Ιερός Μητροπόλεως, διά συμβάσε- 
ως ορισμένου έργου ή ορισμένου χρόνου, προς κάλυψιν 
των αναγκών των εργολαβιών, αι οποίαι δεν δύνανται να 
καλυφθώσιν υπό της Τεχνικής Υπηρεσίας. 

5. Ως Τεχνικόν Συμβούλιον, κατά την έννοιαν του 
Ν. 3669/2008, ορίζεται υπό του Μητροπολιτικού Συμβου¬ 
λίου Ειδική Επιτροπή, η οποία γνωματεύει, εισηγείται και 
εποπτεύει των υπό εκτέλεσιν έργων και των τυχόν ανα- 
κυψάντων τεχνικών και οικονομικών διαφορών και προ¬ 
βλημάτων επ’ αυτών. 

6. Η εφαρμογή του θεσμικού πλαισίου εκτελέσεως των 
Δημοσίων Έργων διέπει καταρτιθησομένας Συμβάσεις 
εκτελέσεως έργων της Ιερός Μητροπόλεως, υπό την έννοι¬ 
αν ισχύος των διατάξεων αυτού, ως συμβατικών ρητρών. 

7. Διαφωνίας αίτινες τυχόν θα προκύψουν, επιλύονται 
εις τα αρμόδια Δικαστήρια, επί τη βάσει της καθ’ ύλην 
και τόπον αρμοδιότητος, όπως αύτη ορίζεται υπό του 
Κ.Π.Α., μετά την εξάντλησιν της Προδικασίας, όπως αύτη 
προβλέπεται εκ του Ν. 3669/2008, αποφαινόμενου επί των 
αιτήσεων θεραπείας, του Μητροπολιτικού Συμβουλίου, τη 
γνώμη του Τεχνικού Συμβουλίου της Ιερός Μητροπόλεως. 

8. Η σύνταξις μελετών των προς εκτέλεσιν έργων πραγ¬ 
ματοποιείται υπό της Τεχνικής Υπηρεσίας η δε θεώρησις 
αυτών υπό του Προϊσταμένου αυτής. 

9. Διά την δημοπράτησιν των έργων, αι συνταχθείσαι 
μελέται εγκρίνονται υπό της Προϊσταμένης Αρχής, δηλαδή 
του Μητροπολιτικού Συμβουλίου, το όποιον εγκρίνει και 
την σχετικήν διακήρυξιν. 

10. Εις περίπτωσιν, καθ’ ην η Τεχνική Υπηρεσία αδυνατεί 
να συντάξει και να εκπονήσει τας σχετικός Μελέτας, δυνα¬ 
τοί να ανατεθή η εκπόνησις αυτών εις ειδικόν - έμπειρον 
του προς εκτέλεσιν έργου Μηχανικόν, κατόπιν αποφάσεως 
της Προϊσταμένης Αρχής, και κατόπιν εισηγήσεως τού 
Τεχνικού Συμβουλίου. Αι μελέται, αι οποίαι συντάσσονται 
υπό τρίτων, θεωρούνται υπό της Τεχνικής Υπηρεσίας και 
εγκρίνονται από την Προϊσταμένη Αρχήν. 

Β) Οργάνωσις της Τεχνικής Υπηρεσίας διά την εκτέλεσιν 
Εκκλησιαστικών Έργων εις την Ιεράν Μητρόπολιν Θηβών 
και Λεβαδείας. 

1. Προϊσταμένη Αρχή και Αναθέτουσα Αρχή είναι το Μη- 
τροπολιτικόν Συμβούλιον της Ιεράς Μητροπόλεως Θηβών 
και Λεβαδείας. 

2. Διευθύνουσα Υπηρεσία είναι η Τεχνική Υπηρεσία της 
Ιεράς Μητροπόλεως, η οποία στελεχώνεται εκ τριών μη¬ 
χανικών διοριζομένων υπό του Μητροπολιτικού Συμβου¬ 
λίου της Ιεράς Μητροπόλεως Θηβών και Λεβαδείας, του 
πρώτου οριζόμενου ως Προϊσταμένου της Υπηρεσίας, η 
οποία ενεργεί και ως Επιβλέπουσα Υπηρεσία. 

3. Η Διεύθυνση της Τεχνικής Υπηρεσίας ασκείται υπό 
στελέχους διαθέτοντος τα τυπικά και ουσιαστικά προ¬ 
σόντα, τα απαιτούμενα από τας κειμένας διατάξεις περί 
Δημοσίων και Εκκλησιαστικών Υπαλλήλων, και επί πλέ¬ 
ον κατέχοντα: Δίπλωμα Μηχανικού Α.Ε.Ι. και εμπειρία επί 
μελετών και επιβλέψεις τεχνικών έργων, αρτίαν γνώσιν 
χρήσεως Η/Υ. 

Γ) Αρμοδιότητες της Τεχνικής Υπηρεσίας 

της Ιεράς Μητροπόλεως Θηβών και Λεβαδείας: 

1. Εκπονεί τας μελέτας των τεχνικών και καλλιτεχνικών 
έργων. 

2. Παρακολουθεί, ελέγχει και εγκρίνει τας μελέτας αι 
οποίαι εκπονούνται υπό ιδιωτών μηχανικών δια τα έργα 
της Ιεράς Μητροπόλεως. 

3. Επιβλέπει και ελέγχει τας κατασκευάς, επισκευάς και 
συντηρήσεις των έργων αυτής τα εκτελούμενα είτε δί 
αναδόχου είτε δϊ αυτεπιστασίας, συμφώνως προς τας δια¬ 
τάξεις του Κανονισμού 55/1974 της Ιεράς Συνόδου της Εκ¬ 
κλησίας της Ελλάδος, τας συμπληρωματικός των αντιστοί¬ 
χων Ν. 3316/2005 και 3669/2008 μετά των εκτελεστικών 
των Προεδρικών Διαταγμάτων και των συμπληρωματικών 
και τροποποιητικών αυτών νόμων όπως ισχύουν σήμερον. 

Δ) Τ μήματα Τ εχνικής Υπηρεσίας: 

ΑΙ. Τμήμα Σχεδιασμού, Εκπονήσεωςς, Παρακολουθήσεως 
Μελετών και Προδιαγραφών. 

Το τμήμα ασχολείται με τον σχεδιασμόν, εκπόνησιν ή 
προκήρυξιν, επίβλεψιν και παραλαβήν μελετών καθώς και 
την σύνταξιν προδιαγραφών δια τα έργα (τεχνικά και καλ¬ 
λιτεχνικά) τα οποία πρόκειται να εκτελεσθούν υπό της 
Ιεράς Μητροπόλεως. Συνοπτικώς, αι αρμοδιότητες του 
τμήματος περιγράφονται ως εξής: 

1. Εκπόνησις προτάσεων προγραμμάτων έργων και μελετών. 

2. Εκπόνησις μελετών και προδιαγραφών μελετών. 

3. Διαδικασίαι προσκλήσεως εκδηλώσεως ενδιαφέρο¬ 
ντος δί ανάθεσιν μελετών. 

4. Αξιολόγησις, επιλογή μελετητών. 

5. Έλεγχος, επίβλεψις, διασφάλισις της ποιότητος των 
συντασσόμενων μελετών και τήρησις του συμβατικού χρο¬ 
νοδιαγράμματος. 

6. Παραλαβή μελετών. 


7. Σύνταξις τεχνικών δελτίων έργων. 

8. Σύνταξις μηνιαίων δελτίων παρακολουθήσεως. 

9. Σύνταξις τριμηνιαίων δελτίων παρακολουθήσεως. 

10. Σύνταξις εκθέσεων παρακολούθησης και αξιολόγη¬ 
σης έργων. 

11. Παρακολούθησις και καταγραφή της καταστάσεως 
των ακινήτων. 

Α2. Τμήμα Δημοπρατήσεων, Συντηρήσεων και Επιβλέ¬ 
ψεων Έργων 

Το τμήμα είναι υπεύθυνον διά την δημοπράτησιν και πα¬ 
ρακολούθησή, τεχνικήν υποστήριξιν, επίβλεψιν και έλεγχον 
των έργων και συντηρήσεων (τεχνικών και καλλιτεχνικών) 
τα οποία υλοποιούνται υπό της Ιεράς Μητροπόλεως. 

Η κατασκευή των έργων δυνατόν να γίνεται είτε δί 
επιλογής ανάδοχου (δημοπράτηση) είτε με αυτεπιστασία. 

Συνοπτικώς, το ανωτέρω τμήμα έχει τας εξής αρμοδι¬ 
ότητας: 

Α. Οργάνωσιν εργολαβίας - δημοπρασίας - επιλογή 
αναδόχου. 

•Έλεγχος ποσοτήτων προμετρήσεων υλικών και εργασιών. 

•Έλεγχος και αναπροσαρμογή άρθρων των αναλυτικών 
τιμολογίων. 

• Έλεγχος και αναπροσαρμογή των προϋπολογισμών 
κατασκευής. 

• Σύνταξις τευχών δημοπρατήσεως. 

• Διαδικασία δημοπρασίας έργων. 

• Αξιολόγησις αναδόχου, αξιολόγησις υφισταμένου ερ¬ 
γατικού δυναμικού. 

• Αξιολόγησις επιμέρους υπεργολάβων εις περίπτωσιν 
αυτεπιστασίας. 

• Σύνταξις συμβάσεων - συμφωνητικών. 

• Παραλαβή και έλεγχος εγγυητικών επιστολών. 

• Προετοιμασία εργοταξίου (χάραξις, οριοθέτησις, δειγ¬ 
ματοληπτικοί τομαί κλπ.). 

• Εγκατάστασις και ενημέρωσις αναδόχου ή υπεργολά- 
βων (αυτεπιστασία). 

•Έρευνα και πρόσληψις επί πλέον εργατικού δυναμικού. 

• Αξιολόγησις υφισταμένου μηχανολογικού εξοπλισμού 
πλέον απαιτούμενου εξοπλισμού. 

• Εξασφάλισις αναγκαίων πιστώσεων (αυτεπιστασία). 

• Εκτέλεσις εργασιών συντηρήσεως και αναστηλώσεως 
βυζαντινών και μεταβυζαντινών μνημείων εν συνεργασία 
και εποπτεία πάντοτε της αρμόδιας αρχαιολογικής υπη¬ 
ρεσίας του Υπουργείου Πολιτισμού. 

Β. Εγκατάστασις και προετοιμασίας εργοταξίου. 

• Έλεγχος αναδόχου δί εξασφάλισιν των απαραιτή¬ 
των αδειών, εγκρίσεων, αναγγελιών από τας αρμοδίας 
υπηρεσίας. 

• Έλεγχος και έγκρισις χρονοδιαγράμματος - οργανο¬ 
γράμματος αναδόχου. 

• Μελέτη και σύνταξις χρονοδιαγράμματος - οργανο¬ 
γράμματος εις τα εκτελούμενα έργα δί αυτεπιστασίας. 

• Έλεγχος ποιότητος και πιστότητος υλικών, εργαστη¬ 
ριακοί έλεγχοι. 

• Έλεγχος πηγών λήψεως υλικών. 

•Έλεγχος στελεχώσεως, και τεχνικής καταρτίσεως συ¬ 
νεργείων κατασκευής. 

•Έλεγχος μέτρων ασφαλείας και φυλάξεως εργοταξίου. 

• Καθορισμός διακινήσεως και αποθηκεύσεως υλικών 
και μηχανημάτων. 

• Μελέτη και καθορισμός υφισταμένων πηγών ενεργείας 
δί εργοταξιακή χρήση. 

•Έγκρισις μελέτης αναδόχου δια την εγκατάστασιν ει¬ 
δικού μηχανολογικού εξοπλισμού. 

• Εις την περίπτωσιν εκτελέσεως έργου δί αυτεπιστασίας. 

• Εξασφάλισις των απαραίτητων αδειών, εγκρίσεων, 
αναγγελιών από τας αρμοδίας υπηρεσίας. 

• Αναλυτική παρουσίασις και επεξήγησις της διαδικασίας 
παραγωγής του έργου εις τους εμπλεκόμενους. 

• Καθορισμός του μηχανισμού παραγγελίας, διακινήσεως 
και αποθηκεύσεως υλικών και μέσων κατασκευής. 

• Θέσπισις μέτρων ασφαλείας και φύλαξις εργοταξίου. 

• Μελέτη και καθορισμός υφισταμένων πηγών ενεργείας 
δί εργοταξιακής χρήσις. 

• Επιμέρους μελέτες δια την εγκατάστασιν ειδικού μη¬ 
χανολογικού εξοπλισμού. 

• Επιμερισμός εργασιών και στελέχωσις των αντιστοί¬ 
χων συνεργείων κατασκευής. 

• Εξασφάλισις και τακτοποίησις των καταλυμάτων του 
εργατικού δυναμικού. 

• Καθορισμός ημερήσιου προγράμματος διαβιώσεως 
εργατών. 

Γ. Ανάπτυξις εργασιών κατασκευής 

• Γνωμοδότησις επιμερισμού εργασιών και στελεχώσεως 
των αντίστοιχων συνεργείων κατασκευής. 

• Επίβλεψις των εκτελούμενων εργασιών (καθημερινή). 

• Επιμέτρησις των εκτελούμενων εργασιών (καθημερινή). 

• Σύνταξις καθημερινού αναλυτικού ημερολογίου παρα- 
κολουθήσεως εργασιών. 

• Σύνταξις εβδομαδιαίου φύλλου αναφοράς προόδου 
εργασιών. 

• Ηλεκτρονική παρακολούθησις και επεξεργασία της 
προόδου εργασιών και κοστολογίων (Ριό)θο 1 ΜαπαρθίτιοπΙ). 

• Οργάνωσις βασικών πληροφοριών έργου. 

• Επεξεργασία βασικών πληροφοριών έργου. 

• Ανάπτυξις εργασιών έργου. 

• Οργάνωσις διάρκειας και συσχετίσεων εργασιών. 

• Προσθήκες εργασίας στα διαγράμματα Οαπί (πληροφο¬ 
ρίες χρόνου) και ΡθιΙ (πληροφορίες συσχέτισης εργασιών). 

• Εξέτασις επιπέδων λεπτομέρειας. 

• Οργάνωσις βασικών ημερολογίων έργου εξ απόψεως 
πόρων. 

• Εξέτασις κόστους. 

• Διευθέτησις περιορισμών χρόνου. 

• Διευθέτησις ανταγωνισμών πόρων. 

• Προγραμματισμός και κόστος. 

• Επεξεργασία παρακολουθήσεως εργασιών δια του 
διαγράμματος ΟαπΙ και ΡογΙ. 

• Έλεγχος προόδου εργασιών. 

• Επισκόπησις της διαδικασίας ελέγχου. 

• Αλλαγή της διάρκειας εργασιών, απαλοιφή καθυστε¬ 
ρήσεων. 

• Εύρεσις και αλλαγή των περιορισμών εργασιών. 

• Αναπρογραμματισμός εργασιών οι οποίοι έχουν κα¬ 
θυστερήσει. 

• Σύγκρισις τρέχοντος χρονοδιαγράμματος προς το 
πλάνο αναφοράς και εμφάνισις ενδιάμεσου πλάνου. 

• Εξειδίκευσις της αναφοράς εργασίας - γραφήματα. 

• Σχεδιαστική υποστήριξις επεξηγήσεως κατασκευαστι¬ 
κών λεπτομερειών. 

• Αντιμετώπισις παρεκκλίσεων εκ της μελέτης εν συ¬ 
νεργασία μετά των επιβλεπόντων μελετητών. 

• Έρευνα αγοράς δια την βελτιστοποίησιν υλικών και 
τεχνικών κατασκευής.. 

• Καθορισμός νέων εργασιών και νέων τιμών μονάδος. 

•Έλεγχος και έγκρισις αναλυτικών επιμετρήσεων αναδόχου. 

• Έλεγχος και έγκρισις Π.Π.Α.Ε αναδόχου. 

•Έλεγχος και έγκρισις ανακεφαλαιωτικών πινάκων ανα¬ 
δόχου. 

• Έλεγχος και έγκρισις Πιστοποιήσεων Αναδόχου. 

• Αναπροσαρμογή χρονοδιαγράμματος και οργανογράμ¬ 
ματος. 

• Μελέτη, σύνταξις και έγκρισις συμπληρωματικών συμ¬ 
βάσεων μετά του αναδόχου. 


• Τμηματική παραλαβή ολοκληρωμένων φάσεων του 
έργου. 

• Προσωρινή παραλαβή του έργου. 

• Οριστική παραλαβή του έργου. 

Η Διεύθυνσις της Τεχνικής Υπηρεσίας ασκείται υπό 
στελέχους διαθέτοντος τα τυπικά και ουσιαστικά προ¬ 
σόντα τα απαιτούμενα υπό των κειμένων διατάξεων περί 
Δημοσίων και Εκκλησιαστικών Υπαλλήλων και επιπλέον 
έχοντος: Δίπλωμα Μηχανικού Α.Ε.1.1 θετούς αποδεδειγμέ¬ 
νης εμπειρίας εις μελέτας και επιβλέψεις τεχνικών έργων, 
αρτίαν γνώσιν μιας ξένης γλώσσας, κατά προτίμηση της 
Αγγλικής, και αρτίαν γνώσιν χρήσεως και προγραμμάτων 
ηλεκτρονικού υπολογιστού. 

Η παρούσα απόφασις να δημοσιευθεί εις το επίσημον 
Δελτίο της Εκκλησίας της Ελλάδος «ΕΚΚΛΗΣΙΑ» και εις 
την Εφημερίδα της Κυβερνήσεως. 

Αθήναι, 27 Αυγούστου 2014 

Ο Πρόεδρος 
|Ό Αθηνών ΙΕΡΩΝΥΜΟΣ 

-♦- 

Αριθμ. 3476/1860/3.9.2014 (2) 

Κανονισμός συστάσεως, λειτουργίας και διαχειρίσεως του 
Εκκλησιαστικού Ιδρύματος υπό την επωνυμίαν: «ΕΚΘΕ- 
ΣΙΣ ΘΡΗΣΚΕΥΤΙΚΟΥ ΒΙΒΛΙΟΥ ΚΑΙ ΕΚΚΛΗΣΙΑΣΤΙΚΩΝ ΕΙ¬ 
ΔΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΣΑΜΟΥ ΚΑΙ ΙΚΑΡΙΑΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τά άρθρα 1 παρ. 4 και 29 παρ. 2 του Ν. 590/1977 «Περί 
Καταστατικού Χάρτου της Εκκλησίας της Ελλάδος», όπως 
αυτά έχουν τροποποιηθεί με το άρθρο 68 του Ν. 4235/2014. 

2. Τας υποχρεώσεις της ποιμαινούσης Εκκλησίας, προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και τους 
Νόμους του Κράτους. 

3. Τας υφισταμένας κοινωνικός και πνευματικός ανάγκας 
της Ιεράς Μητροπόλεως Σάμου και Ικαρίας. 

4. Την υπ’ αριθμ. πρωτ. 318/11.7.2014 Πρότασιν του Μη¬ 
τροπολίτου Σάμου και Ικαρίας Ευσεβίου. 

5. Την υπ’ αριθμ. 66/22.8.2014 Γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας της 
Ελλάδος, αποφασίζει: 

Συνιστά εις την Ιεράν Μητρόπολιν Σάμου και Ικαρίας 
Εκκλησιαστικόν Ίδρυμα υπό την επωνυμίαν «ΕΚΘΕΣΙΣ 
ΘΡΗΣΚΕΥΤΙΚΟΥ ΒΙΒΛΙΟΥ ΚΑΙ ΕΚΚΛΗΣΙΑΣΤΙΚΩΝ ΕΙΔΩΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΣΑΜΟΥ ΚΑΙ ΙΚΑΡΙΑΣ», το οποίον 
διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
«ΕΚΘΕΣΙΣ ΘΡΗΣΚΕΥΤΙΚΟΥ ΒΙΒΛΙΟΥ ΚΑΙ 
ΕΚΚΛΗΣΙΑΣΤΙΚΩΝ ΕΙΔΩΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΣΑΜΟΥ ΚΑΙ ΙΚΑΡΙΑΣ» 

Άρθρον Ιον 

Σύστασις - Επωνυμία -Έδρα 

1. Εις την Ιεράν Μητρόπολιν Σάμου και Ικαρίας συνιστά- 
ται Εκκλησιαστικόν Ίδρυμα υπό την επωνυμίαν: «Εκθεσις 
Θρησκευτικού Βιβλίου και Εκκλησιαστικών Ειδών της Ιεράς 
Μητροπόλεως Σάμου και Ικαρίας», το οποίον θα λειτουργεί 
ως εξηρτημένη υπηρεσία του Νομικού Προσώπου της Ιεράς 
Μητροπόλεως, αυτοτελούς διαχειρίσεως, μη κερδοσκοπι¬ 
κού χαρακτήρος και θα διέπεται από τας διατάξεις του 
παρόντος Κανονισμού. 

2. Το Εκκλησιαστικόν Ίδρυμα δύναται να ιδρύει και πα¬ 
ραρτήματα εις Ικαρίαν και Καρλόβασι. 





31396 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Αι εγκαταστάσεις του Εκκλησιαστικού Εκθετηρίου ευρί- 
σκονται εις κτίριον της Ιερός Μητροπόλεως επί της οδού 25ης 
Μαρτίου και Λυκούργου Λογοθέτη εις την Πάλιν της Σάμου. 

Άρθρον 2ον 

Σκοποί του Εκκλησιαστικού Ιδρύματος είναι οι κάτωθι: 

α) Η διάδοσις του θρησκευτικού βιβλίου, η κυκλοφορία 
εικόνων η άλλων ειδών λατρείας (θυμιάματος, σταυρών, 
κομβοσχοινίων κ.τ,λ.) και η ενίσχυσις του λατρευτικού φρο¬ 
νήματος του λαού προς ευόδωσιν του έργου της Ιεράς 
Μητροπόλεως. 

β) Η ενίσχυσις της παρουσίας της Εκκλησίας εν μέσω 
των διαφόρων στρωμάτων της κοινωνίας προς καλλιέρ¬ 
γειαν του συνδέσμου αυτής μετά του λαού. 

Άρθρον 3ον 

Διοίκησις του Εκκλησιαστικού Ιδρύματος 

1. Το Ίδρυμα διοικείται υπό πενταμελούς Δ.Σ. απαρτιζο- 
μένου εκ του Μητροπολίτου ως Προέδρου, του εκάστοτε 
Πρωτοσυγκέλλου η Γενικού Αρχιερατικού επιτρόπου ως 
Αντιπροέδρου και ετέρων τριών μελών διακρινομένων δια 
το ήθος, την πνευματικήν κατάρτησιν και ωριμότητά των 
καθώς και δια το ενδιαφέρον των δια το έργον του Ιδρύ¬ 
ματος και της Εκκλησίας, οριζομένων υπό του Μητροπο¬ 
λίτου επί τριετή θητείαν. Παραιτούμενα η ελλείποντα δί 
οίονδήποτε λόγον μέλη του Συμβουλίου αντικαθίστανται 
υπό του Μητροπολίτου εντός ευλόγου χρόνου. 

2. Το Διοικητικόν Συμβούλιον του Ιδρύματος κατά την 
πρώτην αυτού συνεδρίαν εκλέγει εκ των μελών αυτού τον 
Γραμματέα και τον Ταμίαν. 

3. Το Συμβούλιον συνεδριάζει τη εγγράφω προσκλήσει του 
Προέδρου άπαξ του μηνός η τη αιτήσει τουλάχιστον τριών 
μελών αυτού, εφ’ όσον παραστή ανάγκη. Απαρτία υπάρχει εις 
τας συνεδριάσεις παρισταμένων τριών τουλάχιστον μελών 
του Συμβουλίου. Αι αποφάσεις λαμβάνονται δια πλειοψηφίας, 
και εν ισοψηφία υπερισχύει η ψήφος του Προέδρου. 

Άρθρον 4ον 

Αρμοδιότητες του Διοικητικού Συμβουλίου (Δ.Σ.) 

Το Διοικητικόν Συμβούλιον του Εκκλησιαστικού Ιδρύμα¬ 
τος έχει τας κάτωθι αρμοδιότητας: 

α) Διοικεί και διαχειρίζεται την κινητήν και ακίνητον 
περιουσίαν του Ιδρύματος και αποφασίζει δια παν μέτρον, 
το οποίον συμβάλλει εις την εύρυθμον λειτουργίαν αυτού. 

β) Αποφασίζει και μεριμνά δια παν θέμα αφορών εις την 
εκπλήρωσιν των σκοπών αυτού. 

γ) Συνεργάζεται μετά των Ιερών Ναών και Ιερών Μονών 
της Μητροπόλεως δια την προαγωγήν και επίτευξιν των 
σκοπών του Ιδρύματος. 

δ) Καταρτίζει τον ετήσιον Προϋπολογισμόν και Απολο¬ 
γισμόν αυτού και υποβάλλει τούτους προς έγκρισιν εις 
το Μητροπολιτικόν Συμβούλιον της Ιεράς Μητροπόλεως 
Σάμου και Ικαρίας. 

ε) Αποφασίζει δια παν έτερον θέμα το οποίον δεν προ- 
βλέπεται εις τον παρόντα Κανονισμόν. 

Αρθρον δον 

Υποχρεώσεις των μελών του Διοικητικού Συμβουλίου 

1. Ο Πρόεδρος ή ο Αντιπρόεδρος του Δ.Σ. του Εκκλησι¬ 
αστικού Ιδρύματος έχει τας εξής υποχρεώσεις: 

α)Έχει την ευθύνην όλων των εκδηλώσεων του Ιδρύ¬ 
ματος και συντονίζει τα μέλη του Δ.Σ. προς υλοποίησιν 
των σκοπών αυτού. 

β) Εκπροσωπεί το Ίδρυμα ενώπιον πάσης αρχής και εις 
άλας του τας σχέσεις μετ’ άλλων ιδρυμάτων, οργανισμών 
η ιδιωτών και συναλλάσσεται μετ’ αυτών. 


γ) Λαμβάνει γνώσιν όλων των εισερχομένων και εξερχο- 
μένων εγγράφων του Ιδρύματος και συνυπογράφει μετά 
του Ταμίου τα Γραμμάτια Εισπράξεων και τα Εντάλματα 
Πληρωμών. 

δ) Συγκαλεί το Δ.Σ. εις συνεδριάσεις, προεδρεύει και 
διευθύνει τας εν αυτώ συζητήσεις και υπογράφει άπασαν 
την αλληλογραφίαν του Ιδρύματος. 

ε)Έχει το τεκμήριον αρμοδιότητος δι’ εκτάκτως εμ¬ 
φανιζόμενα και μη προβλεπόμενα από τον Κανονισμόν 
ζητήματα και 

στ) Διορίζει τον οικονομικόν, διαχειριστικόν και διοικητι¬ 
κόν υπεύθυνον του Ιδρύματος, προς τον οποίον δύναται να 
παρέχεται η ειδική εξουσιοδότησις, με απόφασίν του, να 
επιλαμβάνεται και να αποφασίζη επί παντός οικονομικού, 
διαχειριστικού και οργανωτικού θέματος της λειτουργίας 
του Ιδρύματος. 

ζ) Έχει την ανωτάτην εποπτείαν της λειτουργίας του 
Ιδρύματος. 

2. Ο Αντιπρόεδρος αναπληροί τον Πρόεδρον, οσάκις 
απουσιάζει, εις όλας τας αρμοδιότητας αυτού και ενεργεί 
κατόπιν εντολής του Προέδρου. Συγκαλεί το Δ.Σ. και προε¬ 
δρεύει αυτού απουσιάζοντος η κωλυομένου του Προέδρου. 

3. Ο Γραμματεύς ή ο οικονομικός, διαχειριστικός και 
διοικητικός υπεύθυνος του Ιδρύματος τηρεί το βιβλίον 
Πρωτοκόλλου εισερχομένων και εξερχομένων εγγράφων, 
τηρεί τα Πρακτικά Συνεδριάσεων του Δ.Σ., συντάσσει και 
συνυπογράφει μετά του Προέδρου του Δ.Σ. άπαντα τα 
έγγραφα, είναι υπεύθυνος της αλληλογραφίας και ενημε¬ 
ρώνει τον Πρόεδρον περί αυτής, φυλάσσει την σφραγίδα 
του Ιδρύματος και μεριμνά δια την ορθήν λειτουργίαν της 
Γραμματείας αυτού. 

4. Ο Ταμίας διαχειρίζεται την κινητήν και ακίνητον πε¬ 
ριουσίαν του Ιδρύματος, τηρεί τα σχετικά βιβλία και συ¬ 
ντάσσει τον ετήσιον Προϋπολογισμόν και Απολογισμόν του 
Ιδρύματος, τους οποίους υποβάλλει προς ψήφισιν εις το 
Διοικητικόν Συμβούλιον, το οποίον εν συνεχεία διαβιβάζει 
τούτους εις το Μητροπολιτικόν Συμβούλιον προς έγκρισιν. 

Άρθρον 6ον 
Όροι λειτουργίας 

Το εν λόγω Εκκλησιαστικόν Ίδρυμα λειτουργεί κυρίως 
επί τη βάσει των αναγκών εξυπηρετήσεως των επισκεπτών 
του, τόσον κατά τας εργασίμους ημέρας και ώρας όσον και 
ημέρας εορτών, πανηγύρεων ή αργιών, καθοριζομένας υπό 
του διωρισμένου συμφώνως τω άρθρω 3 υπευθύνου του 
παρόντος Κανονισμού. Εις το Εκκλησιαστικόν Εκθετήριον 
θα απασχολούνται κυρίως προσφερόμενοι διακονηταί ή 
υπάλληλοι με διακονηματικόν φρόνημα, τόσον της Ι.Μ. όσον 
και συμβασιούχοι ιδιωτικού δίκαιου και κατόπιν αποφάσε- 
ως του διωρισμένου υπευθύνου. Η λογιστική και ταμειακή 
υπηρεσία του Εκκλησιαστικού Εκθετηρίου, οριζομένη υπό 
του ως άνω υπευθύνου, εκδίδει τα στοιχεία και ενημερώνει 
τα Βιβλία, τα οποία προβλέπονται υπό του άρθρου 8 του 
παρόντος Κανονισμού. 

Άρθρον 7ον 

Οι πόροι του Εκκλησιαστικού Ιδρύματος είναι οι εξής: 

1. Αι κατόπιν αποφάσεως του Μητροπολίτου εισφοραί 
του κεντρικού Ταμείου της Ιεράς Μητροπόλεως εις την 
έκτακτον ενίσχυσιν του Ταμείου του Εκκλησιαστικού 
Εκθετηρίου. 

2. Αι τυχόν εφ' απαξ ή περιστασιακαί και προαιρετικοί 
εισφοραί οιουδήποτε φυσικού ή και νομικού προσώπου 
(ονομαστικοί ή ανώνυμοι). 

3. Αι εκάστοτε φιλότιμοι εισφοραί επί των πάσης φύσεως 
εκθεμάτων του Εκκλησιαστικού Εκθετηρίου. 

Άρθρον δον 
Διάθεσις των πόρων 

Το τυχόν εκ των ως άνω πόρων προκύπτον ταμειακόν 
πλεόνασμα θα διατίθεται: 

α) Δια την κάλυψιν όλων των δαπανών λειτουργίας του 
Ιδρύματος. 

β) Δια την εξυπηρέτησιν και ενίσχυσιν των κοινωφελών, 
φιλανθρωπικών και ιεραποστολικών σκοπών και έργων 
της Ιερός Μητροπόλεως. 

Άρθρον 9ον 
Τηρούμενα Βιβλία 

Το Εκκλησιαστικόν Εκθετήριον έχει ιδίαν διαχείρισιν, 
τηρεί δε τα διαχειριστικά Βιβλία αυτού συμφώνως προς 
το σύστημα τηρήσεως των λογιστικών βιβλίων των Εκ¬ 
κλησιαστικών Νομικών Προσώπων τεθεωρημένων υπό της 
Ι.Μ., ήτοι: 

α) Βιβλίον Πράξεων Διοικητικού Συμβουλίου. 

β) Βιβλίον Πρωτοκόλλου Εισερχομένων και Εξερχομένων 
Εγγράφων. 

γ) Βιβλίον Ταμείου και Γενικού Καθολικού. 

δ) Βιβλίον κινητής και ακινήτου περιουσίας. 

ε) Γραμμάτια εισπράξεων και αποδείξεις εισπράξεων 
εισφορών. 

στ) Εντάλματα - αποδείξεις πληρωμών. 

Η διαχείρισις διεξάγεται δια τριπλοτύπων Γραμματίων - 
Αποδείξεων Εισπράξεων και Ενταλμάτων - Αποδείξεων 
Πληρωμών, τεθεωρημένων υπό της Ιεράς Μητροπόλεως 
και είναι εκτελεστέα, εφ' όσον φέρουν την υπογραφήν του 
Προέδρου ή του Αντιπροέδρου και του Ταμίου του Ιδρύ¬ 
ματος η του Διοικητικού, Διαχειριστικού και Διοικητικού 
υπευθύνου ή του παρέχοντος την λογιστικήν και ταμειακήν 
υπηρεσίαν. Η λογιστική και ταμειακή υπηρεσία εκτελείται 
υπό του αρμοδίου διωρισμένου υπαλλήλου η διακονητού 
του Ιδρύματος. 

Άρθρον ΙΟον 

Σφραγίς - Τελικοί διατάξεις 

1. ΤοΊδρυμα έχει ιδίαν κυκλικήν σφραγίδα, με τον τίτλον 
«Ιερά Μητρόπολις Σάμου και Ικαρίας» «Εκθεσις Θρησκευ¬ 
τικού Βιβλίου και Εκκλησιαστικών Ειδών» και η οποία έχει 
εις το κέντρον το μονόγραμμα του Κυρίου και τα γράμ¬ 
ματα Α και Ω. 

2. Εις περίπτωσιν καταργήσεως του Ιδρύματος, η δια- 
χείρησις της κινητής και ακινήτου περιουσίας αυτου περι¬ 
έρχεται αυτοδικαίως εις το Νομικόν Πρόσωπον της Ιεράς 
Μητροπόλεως Σάμου και Ικαρίας. 

Αρθρον 11ον 

Ισχύς και τροποπο ίησις του παρόντος Κανονισμού 

1. Ο παρών Κανονισμός ισχύει από της δημοσιεύσεως 
αυτού εις την Εφημερίδα της Κυβερνήσεως και εις το 
επίσημον Δελτίον «ΕΚΚΛΗΣΙΑ» της Εκκλησίας της Ελλάδος. 

2. Πάσα τροποποίησις αυτού γίνεται υπό της Ιεράς Συ¬ 
νόδου, κατόπιν ητιολογημένης προτάσεως τεσσάρων εκ 
των μελών του Δ.Σ., συμπεριλαμβανομένου απαραιτήτως 
του Προέδρου του Ιδρύματος. 

Αρθρον 12ον 
Κάλυψις δαπάνης 

Εκ των διατάξεων του Κανονισμού τούτου δεν προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Σάμου και Ικαρίας. 

Αθήναι, 26 Αυγούστου 2014 

Ο Πρόεδρος 
)0 Αθηνών ΙΕΡΩΝΥΜΟΣ 


Αριθμ. 1982/3141/10.9.2014 (3) 

Κανονισμός συστάσεως, λειτουργίας και διαχειρίσεως του 
Εκκλησιαστικού Ιδρύματος υπό την επωνυμίαν: «ΒΑΡΒΕ- 
ΡΕΙΟΣ ΕΚΚΛΗΣΙΑΣΤΙΚΗ ΣΤΕΓΗ Ο ΚΑΛΟΣ ΣΑΜΑΡΕΙΤΗΣ», 
της Ιεράς Μητροπόλεως Δημητριάδος και Αλμυρού. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τα άρθρα 1 παρ. 4,29 παρ. 2 και 59 παρ. 2 του Ν. 590/1977 
«περί καταστατικού Χάρτου της Εκκλησίας της Ελλάδος», 
όπως αυτά έχουν τροποποιηθή. 

2. Το άρθρο 20 του υπ’ αριθμόν 1/1969 Κανονισμού της 
Ιεράς Συνόδου (ΦΕΚ 158 τ,ΑΤίΙ.9.1970). 

3. Τας υποχρεώσεις της ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των νόμων του Κράτους προς το Χριστεπώ- 
νυμον πλήρωμα της Εκκλησίας. 

4. Τας υφισταμένας κοινωνικός και πνευματικός ανάγκας 
της Ιεράς Μητροπόλεως Δημητριάδος και Αλμυρού. 

5. Την υπ’ αριθμόν 3101/9.9.1970 απόφασιν του Μητροπο¬ 
λίτου Δημητριάδος περί Συστάσεως Εκκλησιαστικού Ιδρύ¬ 
ματος της Ιεράς Μητροπόλεως Δημητριάδος και Αλμυρού 
υπό την επωνυμίαν «ΒΑΡΒΕΡΕΙΟΣ ΕΚΚΛΗΣΙΑΣΤΙΚΗ ΣΤΕΓΗ 
Ο ΚΑΛΟΣ ΣΑΜΑΡΕΙΤΗΣ» (ΦΕΚ 773 τ.Β73.11.1970) 

6. Την υπ’ αριθ. 11521/26.6.2014 πρότασιν του Σεβασμιω- 
τάτου Μητροπολίτου Δημητριάδος και Αλμυρού Ιγνατίου. 

7. Την από 28.7.2014 Γνωμοδότησιν του Νομικού Γραφείου 
της Εκκλησίας της Ελλάδος, αποφασίζει: 

Α. Εις εφαρμογή των διατάξεων του άρθρου 69 παρ. 5 
(β) του Ν. 4235/2014 και του άρθρ. 1 παρ. 4 εδάφ. β του 
Ν. 590/1977, όπως ισχύει σήμερα, από της δημοσιεύσεως 
της παρούσης αποφάσεως εις την Εφημερίδα της Κυ¬ 
βερνήσεως, το εκκλησιαστικό ίδρυμα υπό την επωνυμίαν 
«ΒΑΡΒΕΡΕΙΟΣ ΕΚΚΛΗΣΙΑΣΤΙΚΗ ΣΤΕΓΗ Ο ΚΑΛΟΣ ΣΑΜΑΡΕΙ¬ 
ΤΗΣ» της Ιεράς Μητροπόλεως Δημητριάδος και Αλμυρού 
μετατρέπεται σε Ν.Π.Ι.Δ. 

Β. Ψηφίζει τον Κανονισμόν λειτουργίας του Εκκλησιαστι¬ 
κού Ιδρύματος της Ιεράς Μητροπόλεως Δημητριάδος και 
Αλμυρού υπό την επωνυμία «ΒΑΡΒΕΡΕΙΟΣ ΕΚΚΛΗΣΙΑΣΤΙΚΗ 
ΣΤΕΓΗ Ο ΚΑΛΟΣ ΣΑΜΑΡΕΙΤΗΣ», ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑ 
«ΒΑΡΒΕΡΕΙΟΣ ΕΚΚΛΗΣΙΑΣΤΙΚΗ ΣΤΕΓΗ 
Ο ΚΑΛΟΣ ΣΑΜΑΡΕΙΤΗΣ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ 

Αρθρο 1 

Σύσταση - Επωνυμία -Έδρα - Σφραγίδα 

1. Στην περιφέρεια της Ιεράς Μητροπόλεως Δημητριάδος 
και Αλμυρού και υπό την πνευματική, διοικητική επίβλε¬ 
ψη και εποπτεία αυτής έχει συσταθεί με την υπ’ αριθμ. 
3101/9.9.1970 απόφαση του Σεβασμιωτάτου Μητροπολίτου 
Δημητριάδος και Αλμυρού (ΦΕΚ Β' 773/1970) Εκκλησιαστι¬ 
κό Ίδρυμα υπό την επωνυμία «ΒΑΡΒΕΡΕΙΟΣ ΕΚΚΛΗΣΙΑΣ¬ 
ΤΙΚΗ ΣΤΕΓΗ Ο ΚΑΛΟΣ ΣΑΜΑΡΕΙΤΗΣ», το οποίο αποτελεί 
Νομικό Πρόσωπο Ιδιωτικού Δίκαιου (Ν.Π.Ι.Δ.) μη κερδοσκο¬ 
πικού χαρακτήρα, εποικουρούν το πνευματικό και φιλαν¬ 
θρωπικό έργο της Ιεράς Μητροπόλεως Δημητριάδος και 
Αλμυρού. Έδρα του Ιδρύματος είναι ο Βόλος Μαγνησίας 
και το Ίδρυμα στεγάζεται σε κτίριο, που έχει ανεγερθεί 
με δαπάνες του αειμνήστου Ιωάννη Βαρβέρη σε οικόπεδο 
ιδιοκτησίας της Ιεράς Μητροπόλεως Δημητριάδος και 
Αλμυρού, κείμενο στη διασταύρωση των οδών Βλαχάβα, 
αριθ. 1 και Δημητριάδος. 

2. Το Ιδρυμα έχει δική του σφραγίδα και αποτελείται 
από δύο ομόκεντρους κύκλους. Στον εξωτερικό κύκλο 
αναγράφονται οι λέξεις «ΙΕΡΑ ΜΗΤΡΟΠΟΛΙΣ ΔΗΜΗΤΡΙΑ- 
ΔΟΣ ΚΑΙ ΑΛΜΥΡΟΥ» και στον εσωτερικό η επωνυμία του 
Ιδρύματος «ΒΑΡΒΕΡΕΙΟΣ ΕΚΚΛΗΣΙΑΣΤΙΚΗ ΣΤΕΓΗ Ο ΚΑΛΟΣ 
ΣΑΜΑΡΕΙΤΗΣ» 

Αρθρο 2 

Σκοποί και Μέσα 

Σκοποί του Ιδρύματος είναι: 

Α) Η εν γένει συμβολή στην πληρέστερη και αρτιότερη 
πνευματική, ποιμαντική, ιεραποστολική, κοινωνική και φι¬ 
λανθρωπική διακονία της Ιερός Μητροπόλεως Δημητρι- 
άδος και Αλμυρού στο πλαίσιο της Ορθόδοξης Πίστης, 
Παράδοσης και Διδασκαλίας. 

Β) Η παροχή περίθαλψης σε πάσχοντες ανιάτως αμ- 
φοτέρων των φύλων, αποκλεισμένων μόνο των ψυχικώς 
νοσούντων και πασχόντων εκ διεγέρσεων, εχόντων ανάγκη 
ειδικής περιθάλψεως. 

Γ) Η παροχή υπηρεσιών υγείας και νοσηλείας σε ασθε¬ 
νείς εσωτερικούς και εξωτερικούς, ενήλικους, άνδρες 
ή γυναίκες, από όλες τις περιοχές της χώρας και κατά 
προτίμηση από το Νομό Μαγνησίας, που έχουν ανάγκη 
αποθεραπείας και φυσικής αποκατάστασης. 

Δ) Η λειτουργία ξενώνων φιλοξενείας για τους άπο¬ 
ρους συγγενείς των ασθενών, που είτε νοσηλεύονται στο 
Νοσοκομείο του Βόλου, είτε περιθάλπονται στο κτίριο 
του Ιδρύματος, είτε νοσηλεύονται σε άλλα νοσηλευτικά 
Ιδρύματα της πόλεως του Βόλου. 

Ε) Η επαγγελματική κατάρτιση και αποκατάσταση, η 
κοινωνική αποκατάσταση, η ενημέρωση και ψυχαγωγία 
των ασθενών, εσωτερικών ή εξωτερικών και ιδίως ατόμων 
με ειδικές ανάγκες. 

ΣΤ) Η ανάπτυξη εξωτερικού προγράμματος αποθεραπεί¬ 
ας και αποκατάστασης (φυσικής, επαγγελματικής, κοινω¬ 
νικής) χρονίως πασχόντων και ατόμων με ειδικές ανάγκες, 
που κατοικούν στο νομό Μαγνησίας. 

Ζ) Η διενέργεχα ερευνών σχετικών με την επαγγελματική 
και κοινωνική αποκατάσταση των ασθενών και ιδίως των 
ατόμων με ειδικές ανάγκες. 

Γιά την εκπλήρωση των σκοπών του τοΊδρυμα: α) μπορεί 
να χρησιμοποιεί το κτίριο, που κείται στο Βόλο επί της 
οδού Βλαχάβα, αριθ. 1, και β) μπορεί να ανεγείρει πολυώ¬ 
ροφη οικοδομή σε ιδιόκτητο οικόπεδό του, που κείται στην 
πόλη του Βόλου και επί της οδού Αθανασάκη, αριθ. 20. 

Άρθρο 3 

Οργάνωση - Διοίκηση - Διοικητικό Συμβούλιο 

1. ΤοΊδρυμα τελεί υπό την πνευματική και διοικητική 
επίβλεψη και εποπτεία της Ιερός Μητροπόλεως Δημητριά- 
δος και Αλμυρού και διοικείται από πενταμελές Διοικητικό 
Συμβούλιο, το οποίο απαρτίζεται από: 

Α) τον εκάστοτε Σεβασμιώτατο Μητροπολίτη Δημητρι- 
άδος και Αλμυρού ως Πρόεδρο. 

Β) τον εκάστοτε Πρωτοσύγκελλο της οικείας Ιερός 
Μητροπόλεως, ως Αντιπρόεδρο, ο οποίος σε περίπτωση 
απουσίας ή κωλύματος του Σεβασμιωτάτου Μητροπολίτου, 
θα αναπληρώνει αυτόν και θα προεδρεύει του Δ.Σ. 

Γ)Ένα κληρικό της Ιερός Μητροπόλεως Δημητριάδος και 
Αλμυρού, οριζόμενο από τον Μητροπολίτη Δημητριάδος. 

Δ) Δύο λαϊκούς, κατοίκους της περιφέρειας της οικείας 
Ιερός Μητροπόλεως, που διακρίνονται για την ευσέβεια, το 
ήθος, την πνευματική κατάρτιση και ωριμότητά τους και το 
ενδιαφέρον τους για τη ζωή και το έργο της τοπικής εκκλη¬ 
σίας, οι οποίοι ορίζονται, μαζί με τους αναπληρωτές τους 
από το Σεβασμιώτατο Μητροπολίτη Δημητριάδος, ύστερα 
από έγγραφη πρόταση του Μητροπολιτικού Συμβουλίου. 


2. Η θητεία των μελών του Δ.Σ., τακτικών και αναπλη¬ 
ρωματικών ορίζεται τριετής, ενώ οι διορισθέντες μπορούν 
να επαναδιοριστούν. Το αξίωμα των μελών του Δ.Σ. είναι 
τιμητικό και άμισθο. 

3. Μέλη του Δ.Σ., που δεν ανταποκρίνονται στα καθήκο¬ 
ντα τους ή κωλύονται στην άσκηση αυτών ή δεν συμβάλ¬ 
λουν στην εύρυθμη, ομαλή και αποτελεσματική λειτουργία 
του Ιδρύματος ή προβαίνουν σε ενέργειες, που έρχονται σε 
αντίθεση με τους σκοπούς του Ιδρύματος, ή παραιτούνται 
προ της λήξεως της θητείας τους, παύονται και αντικαθί¬ 
στανται από το Σεβασμιώτατο Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίαση του και εκλέγει το Γραμματέα και 
τον Ταμία. 

5. Το Δ.Σ. συνέρχεται τακτικά κάθε μήνα και εκτάκτως, 
όταν παρίσταται ανάγκη, ύστερα από πρόσκληση του Προ¬ 
έδρου ή σε περίπτωση απουσίας ή κωλύματος αυτού, του 
Αντιπροέδρου, ή ύστερα από έγγραφη αίτηση προς τον Πρό¬ 
εδρο τριών τουλάχιστον μελών του Δ.Σ. στην οποίαν πρέπει 
να αναφέρουν και τα προτεινόμενα προς συζήτηση θέματα. 

6. Το Δ.Σ. ευρίσκεται σε απαρτία και αποφασίζει νόμιμα, 
όταν παρίσταται οπωσδήποτε ο Πρόεδρος ή σε περίπτωση 
κωλύματος ή απουσίας αυτού ο Αντιπρόεδρος και δύο 
(2) τουλάχιστον από τα μέλη του, οι δε αποφάσεις αυτού 
λαμβάνονται κατά πλειοψηφία των παρόντων μελών. Σε 
περίπτωση ισοψηφίας υπερισχύει η ψήφος του Προέδρου. 

Αρθρο 4 

Αρμοδιότητες του Διοικητικού Συμβουλίου 

α) Το Δ.Σ. αποφασίζει για κάθε θέμα, που αφορά στην 
οργάνωση και λειτουργία του Ιδρύματος. 

β) Αποφασίζει για το είδος των παρεχομένων υπηρεσιών 
προς τους συγγενείς των νοσηλευομένων ασθενών στο 
Αχιλλοπούλειο Νοσοκομείο Βόλου. 

γ) Αποφασίζει για την πρόσληψη και τις αποδοχές του 
κάθε είδους προσωπικού, που παρέχει τις υπηρεσίες του 
στο Ίδρυμα με συμβάσεις εργασίας ιδιωτικού δικαίου αο¬ 
ρίστου ή ορισμένου χρόνου και για την ανάθεση εντολής 
στο νομικό σύμβουλο του Ιδρύματος. 

δ) Αποφασίζει για τη διαχείριση της περιουσίας του 
καθώς και για τους πόρους, που διατίθενται για την εκ¬ 
πλήρωση των σκοπών του. 

ε) Καταρτίζει και εγκρίνει τον ετήσιο προϋπολογισμό 
και απολογισμό του Ιδρύματος. 

στ) Αποφασίζει για την αποδοχή ή αποποίηση δωρεών, 
κληρονομιών ή κληροδοσιών, για τη διάθεση ανταλλαγή 
ή μεταβολή με οιονδήποτε τρόπο των περιουσιακών στοι¬ 
χείων του Ιδρύματος. 

ζ) Αναθέτει σε μέλη του Δ.Σ. ή σε εργαζόμενους στο 
Ίδρυμα συγκεκριμένο έργο. 

η) Αποφασίζει για τις επενδύσεις και τις πλέον ασφαλείς 
τοποθετήσεις των κεφαλαίων του Ιδρύματος, για την από¬ 
κτηση, μεταβίβαση ή υποθήκευση περιουσιακών του στοι¬ 
χείων και για την εκμίσθωση ή μίσθωση κινητών ή ακινήτων. 

θ) Εγείρει αγωγές, συμβιβάζεται και παραιτείται σε κάθε 
ανοιγείσα δίκη ή εξώδικη διαδικασία. 

ι) Αποφασίζει για τις κάθε είδους προμήθειες και για την 
ανάληψη υποχρεώσεων έναντι τρίτων. 

ια) Αναθέτει σε μέλος του Δ.Σ. ή σε εργαζόμενους στο 
Ίδρυμα συγκεκριμένο έργο. 

ιβ) Αποφασίζει για κάθε θέμα, που δεν προβλέπεται ρητά 
από τις διατάξεις του παρόντος καταστατικού. 

Αρθρο 5 

Αρμοδιότητες Προέδρου και Αντιπροέδρου 

Ο Πρόεδρος του Ιδρύματος έχει τις ακόλουθες αρμο¬ 
διότητες: 

α) Συγκαλεί σε συνεδρίαση το Δ.Σ., καταρτίζει, βοη- 
θούμενος από τον Γραμματέα, την ημερήσια διάταξη και 
προεδρεύει στις συνεδριάσεις του Δ.Σ.. Οι προσκλήσεις 
για συνεδρίαση στέλνονται στα μέλη του Δ.Σ. πέντε (5) 
τουλάχιστον ημέρες προ της συνεδρίασης. Υπογράφει τα 
πρακτικά και επιβλέπει τη διαχείριση του Ταμείου. 

β) Αλληλογραφεί με τις αρχές και υπογράφει κάθε έγ¬ 
γραφο και κάθε σύμβαση του Ιδρύματος. 

γ) Εκπροσωπεί το'Ιδρυμα ενώπιον Δικαστηρίων, Δημοσί¬ 
ων Αρχών και κάθε φυσικού ή νομικού προσώπου, 
δ) Αποφασίζει για τις μετακινήσεις των μελών του Δ.Σ. 
ε) Εκδίδει τα εντάλματα πληρωμής για κάθε δαπάνη, που 
προβλέπεται στον εγκεκριμένο προϋπολογισμό. 

στ) Ασκεί εποπτεία και έλεγχο στο προσωπικό του Ιδρύ¬ 
ματος και εκτελεί τις αποφάσεις του Δ.Σ.. 

Ο Αντιπρόεδρος του Ιδρύματος αναπληρώνει τον Πρόε¬ 
δρο σε περίπτωση απουσίας ή κωλύματος του Προέδρου 
και ασκεί τα καθήκοντα, που του ανατίθενται από τον 
Πρόεδρο ή το Δ.Σ.. 

Άρθρο 6 

Αρμοδιότητες Γ ραμματέα του Δ.Σ. 

Ο Γραμματέας του Ιδρύματος: 

α) συνυπογράφει με τον Πρόεδρο κάθε έγγραφο του 
Ιδρύματος, β) φροντίζει για τη σύνταξη των πρακτικών του 
Δ.Σ., γ) διεκπεραιώνει τήν αλληλογραφία, δ) φυλάττει τα 
έγγραφα, τα βιβλία, τη σφραγίδα του Ιδρύματος και ευθύ- 
νεται για την καταστροφή ή την απώλεια αυτών, ε) μεριμνά 
για την εκτέλεση των αποφάσεων του Δ.Σ. και αναφέρεται 
σχετικά στον Πρόεδρο. 

Άρθρο 7 

Αρμοδιότητες Ταμία του Δ.Σ. 

Ο Ταμίας του Ιδρύματος: α) εισπράττει όλα τα έσοδα 
αυτού, εκδίδοντας και υπογράφοντας σχετικές αριθμημένες 
διπλότυπες αποδείξεις, β) καταθέτει τα έσοδα του Ιδρύ¬ 
ματος σε πιστωτικό ίδρυμα, έχοντας τη σχετική ευχέρεια 
να παρακρατεί από αυτά ένα μικρό ποσό, που είναι ανα¬ 
γκαίο για την πληρωμή έκτακτων αναγκών του Ιδρύματος, 
γ) εκτελεί κάθε πληρωμή σύμφωνα με τις αποφάσεις του 
Δ.Σ., ύστερα από έγγραφη εντολή του Προέδρου ή του 
νόμιμου αναπληρωτή του, δ) τηρεί και φυλάσσει τα διαχειρι¬ 
στικά βιβλία και στοιχεία του Ιδρύματος, ε) φροντίζει για την 
έγκαιρη κατάρτιση και υποβολή στο Δ.Σ. των σχεδίων προ¬ 
ϋπολογισμού, απολογισμού και ισολογισμού του Ιδρύματος. 

Αρθρο 8 

Πόροι και Περιουσία του Ιδρύματος 

1. Περιουσία του Ιδρύματος αποτελεί το ακίνητο, που 
ευρίσκεται στην πόλη του Βόλου, επί της οδού Αθανασάκη, 
αριθ. 20 

2. Πόροι του Ιδρύματος είναι: 

α) οι εκάστοτε επιχορηγήσεις της I. Μητροπόλεως Δη- 
μητριάδος και Αλμυρού, 
β) οι τόκοι και οι καταθέσεις του Ιδρύματος, 
γ) οι δωρεές εν ζωή ή αιτία θανάτου, κληρονομιές, κλη¬ 
ροδοτήματα ή κληροδοσίες κινητών ή ακινήτων φυσικών 
ή νομικών προσώπων. 

δ) κρατικές επιχορηγήσεις ή επιχορηγήσεις Ν.Π.Δ.Δ. 
ή Ν.Π.Ι.Δ., καθώς και επιχορηγήσεις εκ μέρους φυσικών 
προσώπων. 

Άρθρο 9 

Το Δ.Σ. μπορεί να ανακηρύττει δωρητές, ευεργέτες και 
μεγάλους ευεργέτες του Ιδρύματος, είτε εν ζωή ευρισκο¬ 
μένους, είτε μετά θάνατον. 


Δωρητές ανακηρύσσονται όσοι προσφέρουν στο'Ιδρυμα 
χρηματικά ποσά ή περιουσιακά στοιχεία αξίας από 300,00 
έως 1.500,00 ευρώ, Ευεργέτες από 1.500,00 έως 3.000,00 
ευρώ και Μεγάλοι Ευεργέτες από 3.000,00 και άνω. 

Αρθρο 10 
Τηρούμενα Βιβλία 

Το Ίδρυμα τηρεί τα επόμενα βιβλία: 
α) Βιβλίο περιουσιακών στοιχείων στο οποίο καταχω- 
ρείται η κινητή και ακίνητη περιουσία του. 
β) Βιβλίο πρωτοκόλλου 
γ) Βιβλίο Αποφάσεων και Πρακτικών του Δ.Σ. 
δ) Βιβλίο Ταμείου 
ε) Γραμμάτια Είσπραξης 
στ) Εντάλματα Πληρωμών 
ζ) Βιβλίο Αποθήκης Τροφίμων 

Αρθρο 11 

Έλεγχος του Ιδρύματος 

Οικονομικός και κάθε άλλος έλεγχος διενεργείται από 
την Ιερά Μητρόπολη Δημητριάδος και Αλμυρού. Το Δη¬ 
μόσιο δικαιούται να ενεργήσει έλεγχο, συμφώνως με τις 
κείμενες διατάξεις, εφ’ όσον προηγουμένως ειδοποιηθεί 
εγγράφως ο Πρόεδρος. 

Άρθρο 12 

Προμήθειες - Εκτελέσεις Έργων 

Οι προμήθειες αναλώσιμων ή μη υλικών, επίπλων και 
σκευών πραγματοποιούνται με εντολή του Προέδρου του 
Ιδρύματος, ύστερα από απόφαση του Δ.Σ. 

Αρθρο 13 

Τροποποίηση του Κανονισμού 

Ο παρών Κανονισμός του Ιδρύματος μπορεί να τροπο¬ 
ποιηθεί από την Ιερά Σύνοδο μετά από απόφαση του Δ.Σ. 
του Ιδρύματος η οποία υποβάλλεται στην Δ.Ι.Σ. διά της 
σχετικής προτάσεως του οικείου Μητροπολίτου. Η από¬ 
φαση λαμβάνεται με πλειοψηφία τουλάχιστον τεσσάρων 
(4) μελών του Συμβουλίου και δημοσιεύεται, όπως και ο 
παρών Κανονισμός. 

Άρθρο 14 

Διάλυση του Ιδρύματος 

Το Ίδρυμα διαλύεται με απόφαση της Ιεράς Συνόδου, 
κατόπιν ομοφώνου και αιτιολογημένης αποφάσεως του 
Δ.Σ. με την παρουσία όλων των μελών του, η οποία από- 
φασις υποβάλλεται στην Δ.Ι.Σ. δια της σχετικής προτάσεως 
του οικείου Μητροπολίτου. Στην περίπτωση αυτή η κινητή 
και ακίνητη περιουσία του Ιδρύματος περιέρχεται αυτο¬ 
δικαίως στην Ιερά Μητρόπολη Δημητριάδος και Αλμυρού, 
η οποία υποχρεούται να χρησιμοποιήσει αυτήν για άλλο 
παρεμφερή σκοπό, κατά την ελεύθερη και απόλυτη κρίση 
του Μητροπολίτη. 

Άρθρο 15 

Με απόφαση του Δ.Σ. του ιδρύματος ρυθμίζεται κάθε 
θέμα το οποίο δεν προβλέπεται ρητά και δεν αντιβαίνει 
στον παρόντα Κανονισμό και αφορά στην εύρυθμο, χρηστή 
και νόμιμο λειτουργία του Ιδρύματος. 

Άρθρο 16 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως και στο 
περιοδικό «Εκκλησία». 

Άρθρο 17 

Από τη δημοσίευση του παρόντος Κανονισμού αυτού δεν 
προκαλείται δαπάνη σε βάρος του Προϋπολογισμού του 

νομικού προσώπου της Ιερός Μητροπόλεως Δημητριάδος 
και Αλμυρού. Κάθε μελλοντική δαπάνη θα προβλέπεται 
από την σχετική απόφαση και θα εγγράφεται στον οικείο 
προϋπολογισμό. 

Αθήναι, 28 Αυγούστου 2014 

Ο Πρόεδρος 
ΙΌ Αθηνών ΙΕΡΩΝΥΜΟΣ 

-♦- 

Αριθμ. 1981/3537/10.9.2014 (4) 

Τροποποίησις της υπ’ αριθμ. 410/1995 Πράξεως συστάσεως 
και του Κανονισμού του Εκκλησιαστικού Ιδρύματος υπό 
την επωνυμίαν «ΙΔΡΥΜΑ ΑΓΑΠΗΣ -ΟΙΚΟΣ ΕΥΓΗΡΙΑΣ Ή 
ΠΑΝΑΓΙΑ ΤΟΥ ΑΚΑΘΙΣΤΟΥ"» της Ιερός Μητροπόλεως 
Ιερισσού, Αγίου Όρους και Αρδαμερίου. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τα άρθρα 1 παρ. 4, 9, 29 παρ. 2 και 59 παρ. 1-2 του 
Ν. 590/1977 (ΦΕΚ Α' 146/31.5.1977), όπως ισχύουν 

2. Το άρθρον 68 παρ. 1 υποπαρ. 5.β) του Ν. 4235/2014 
(ΦΕΚ Α' 32/11.2.2014) 

3. Την ανάγκην επικαιροποιήσεως της Πράξεως συστάσε¬ 
ως υπ’ αριθμ. 410/1995 του Μητροπολίτου Ιερισσού, Αγίου 
Όρους και Αρδαμερίου και του από 30.8.1995 Κανονισμού 
της Εκκλησίας της Ελλάδος (ΦΕΚ Β' 937/13.11.1995) κατά 
τας κειμένας διατάξεις. 

4. Την υπ’ αριθ. πρωτ. 448/15.7.2014 πρότασιν του Σε- 
βασμιωτάτου Μητροπολίτου Ιερισσού, Αγίου Όρους και 
Αρδαμερίου Θεοκλήτου. 

5. Την υπ’ αριθμ. 76/22.8.2014 Γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας της 
Ελλάδος. 

6. Την από 27.8.2014 απόφασιν της Διαρκούς Ιερός Συ¬ 
νόδου, αποφασίζει: 

Τροποποιεί την υπ’ αριθμ. 410/1995 Πράξιν συστάσεως 
του Εκκλησιαστικού Ιδρύματος με την επωνυμία «Ίδρυμα 
Αγάπης - Οίκου Ευγηρίας "Η Παναγία του Ακαθίστου" της 
Ιερός Μητροπόλεως Ιερισσού, Αγίου Όρους και Αρδαμε¬ 
ρίου και τον Κανονισμόν λειτουργίας αυτού, σύμφωνα με 
τας διατάξεις του παρακάτω Κανονισμού: 

ΚΑΝΟΝΙΣΜΟΣ ΤΡΟΠΟΠΟΙΗΣΕΩΣ 
ΤΗΣ ΥΠ’ ΑΡΙΘΜ. 410/1995 ΠΡΑΞΕΩΣ ΣΥΣΤΑΣΕΩΣ 
ΚΑΙ ΤΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ 

«ΙΔΡΥΜΑ ΑΓΑΠΗΣ - ΟΙΚΟΣ ΕΥΓΗΡΙΑΣ "Η ΠΑΝΑΓΙΑ ΤΟΥ 

ΑΚΑΘΙΣΤΟΥ"» ΤΗΣ ΙΕΡΑΣ ΜΗΤΡΟΠΟΛΕΩΣ ΙΕΡΙΣΣΟΥ, 
ΑΓΙΟΥ ΟΡΟΥΣ ΚΑΙ ΑΡΔΑΜΕΡΙΟΥ 

Αρθρον 1 

Τροποποιήσεις της υπ’ αριθμ. 410/1995 
Πράξεως συστάσεως του Μητροπολίτου Ιερισσού, 
Αγίου Όρους και Αρδαμερίου. 

Εις την υπ’ αριθμ. 410/1995 Πράξιν συστάσεως του 
Εκκλησιαστικού Ιδρύματος υπό την επωνυμίαν «Ίδρυμα 
Αγάπης - Οίκου Ευγηρίας "Η Παναγία του Ακαθίστου"» 
(ΦΕΚ Β' 937/1995) αντικαθίσταται η φράσις «ως εξάρτημα 
του Νομικού Προσώπου της Ιεράς Μητροπόλεως Ιερισ- 
σού, Αγίου Όρους και Αρδαμερίου» με την φράσιν: «ως 
εκκλησιαστικόν Νομικόν Πρόσωπον Ιδιωτικού Δικαίου μη 
κερδοσκοπικού χαρακτήρος, υπαγόμενον εις την άμε¬ 
σον εποπτείαν της Ιεράς Μητροπόλεως Ιερισσού, Αγίου 
Όρους και Αρδαμερίου και επίκουρόν το φιλανθρωπικόν 
έργον αυτής». 


Άρθρον 2 

Τροποποιήσεις του από 30.8.1995 Κανονισμού 
της Εκκλησίας της Ελλάδος (Β' 937) 

Τροποποιούνται ως ακολούθως αι κατωτέρω διατάξεις του 
από 30.8.1995 Κανονισμού της Εκκλησίας της Ελλάδος (Β' 937): 

1. Εις το τέλος του άρθρου 1 προστίθεται η εξής φράσις: 

«και αποτελεί εκκλησιαστικόν Νομικόν Πρόσωπον Ιδιω¬ 
τικού Δίκαιου μη κερδοσκοπικού χαρακτήρος της Ιεράς 
Μητροπόλεως Ιερισσού, Αγίου Όρους και Αρδαμερίου». 

2. Το άρθρον 2 αντικαθίσταται ως ακολούθως: 

«Το Φιλανθρωπικόν τούτο Καθίδρυμα τελεί υπό την άμε¬ 
σον εποπτείαν και τον έλεγχον της Ιεράς Μητροπόλεως 
και στεγάζεται εις ιδιόκτητον οίκημα της Ιεράς Μητρο¬ 
πόλεως, ένθα και το Μητροπολιτικόν Παρεκκλήσιον «Πα¬ 
ναγία του Ακαθίστου», τίθεται δε υπό την σκέπην και την 
προστασίαν της Παναγίας Κυρίας Θεοτόκου». 

3. Η περίπτωσις στ' της παραγράφου 2 του άρθρου 5 
αντικαθίσταται ως ακολούθως: 

«στ. 2 μέλη Σύμβουλοι». 

4. Η περιπωσις ζ της παραγράφου 2 του άρθρου 5 απα- 
λείφεται. 

5. Προστίθεται στοιχείον «α.» εις την αρχήν της πρώτης 
παραγράφου του άρθρου 7. 

6. Εις την παράγραφον ε του άρθρου 7 προστίθενται 
δύο εδάφια: 

«Ο Διευθυντής επιλέγεται κατόπιν αποφάσεως του Μη¬ 
τροπολίτου και προσφέρει εθελοντικώς και αμισθί τας 
υπηρεσίας του προς το'Ιδρυμα. Κατόπιν ειδικής αποφάσε¬ 
ως του Διοικητικού Συμβουλίου του Ιδρύματος, λαμβανομέ- 
νης άνευ συμμετοχής του Διευθυντού, δύναται πάντως να 
αποφασισθή η σύναψις συμβάσεως εργασίας ή εμμίσθου 
εντολής ή παροχής ανεξαρτήτων υπηρεσιών του Διευθυ- 
ντού μετά του Ιδρύματος.» 

7. Απαλείφεται η παράγραφος υπό στοιχείον στ' του 
άρθρου 7. 

8. Προστίθεται το άρθρον «Ο» εις την αρχήν του άρθρου 8. 

9. Το άρθρον 14 απαλείφεται και τα άρθρα 15 έως και 20 
αναριθμούνται αναλόγως ως άρθρα 14 έως 19. 

10. Εις το πρώην άρθρον 15 (αναριθμούμενον ως άρθρον 
14) αντικαθίσταται το εδάφιον 1 ως εξής: 

«Δια πράξεως του Διοικητικού Συμβουλίου ανακηρύσσο- 
νται α) ως «Μεγάλοι Ευεργέται» οι προσφέροντες εις το 
Ίδρυμα δωρεάς, χρηματικός ή μη, αξίας άνω των 100.000,00 
ευρώ, β) ως «Ευεργέται» οι προσφέροντες δωρεάς, χρημα¬ 
τικός ή μη, αξίας άνω των 50.000,00 ευρώ, και γ) «Δωρηταί» 
οι προσφέροντες δωρεάς, χρηματικός ή μη, αξίας άνω των 
10.000,00 ευρώ.» 

11. Το άρθρον 20 αντικαθίσταται ως ακολούθως: 

«Άρθρον 20 

Από τας διατάξεις του παρόντος Κανονισμού δεν προ- 
καλείται δαπάνη εις βάρος του νομικού προσώπου του 
Ιδρύματος και της Ιεράς Μητροπόλεως Ιερισσού, Αγίου 
Όρους και Αρδαμερίου.» 

Άρθρον 3 

1. Δια του παρόντος Κανονισμού ουδεμία δαπάνη προ- 
καλείται εις βάρος του προϋπολογισμού της Ιεράς Μητρο¬ 
πόλεως Ιερισσού, Αγίου Όρους και Αρδαμερίου. 

2. Η ισχύς του παρόντος άρχεται από της δημοσιεύσεώς 
του δια της Εφημερίδος της Κυβερνήσεως. Ο Κανονισμός 
δημοσιεύεται και εις το επίσημον Δελτίον της Εκκλησίας 
της Ελλάδος «ΕΚΚΛΗΣΙΑ». 

Αθήναι, 27 Αυγούστου 2014 

Ο Πρόεδρος 
ΙΌ Αθηνών ΙΕΡΩΝΥΜΟΣ 















